En mand af rumænsk afstamning er varetægtsfængslet i tre uger for at have sat besætningen på en helikopters liv i fare. Natten til fredag lyste han med en laserpind og blændede piloten.

En 25-årig rumæner valgte natten til fredag at lyse med et grønt laserlys mod en helikopter. Det betød, at nightvision systemet blev sat ud af drift. Derfor fløj helikopteren i et øjeblik rundt uden at kunne orientere sig. Nordjyllands Politi anholdte manden natten til fredag, og ser med stor alvor på sagen. Det samme gjorde Retten i Aalborg altså, og valgte fredag eftermiddag at varetægtsfængsle den 25-årige rumæner i tre uger.